KISKŐRÖS VÁROS POLGÁRMESTERE





ELŐTERJESZTÉS

(a Képviselő-testület 2009. december 16-i ülésére)

TÁRGY: 
BIZOTTSÁGI TAGOK VÁLASZTÁSA

Gubán József képviselő, a Pénzügyi Bizottság elnöke a 2009. szeptember 23-i képviselő-testületi ülésen lemondott képviselői mandátumáról, így a Pénzügyi Bizottságban betöltött tisztsége is megüresedett.

A lemondott képviselő tisztségére a kompenzációs listát állító szervezet határidőben megtett bejelentése alapján Hirsch Imre szerzett mandátumot, aki a Képviselő-testület 2009. október 21-i ülésén átvette megbízólevelét, és képviselői esküt is tett. Hirsch Imre ezt megelőzően a Költségvetési, Városfejlesztési és Mezőgazdasági Bizottság nem képviselő tagjaként látott el feladatot, képviselői mandátumának megszerzésével megüresedett ez a pozíció is.

A bizottságok működőképességének biztosítása érdekében, valamint az SzMSz-ben meghatározott létszámok miatt is indokolt a megüresedett tisztségek betöltése.

A fentiek alapján javasolom, hogy a Képviselő-testület a Pénzügyi Bizottság elnökének Hirsch Imre képviselőt, a Költségvetési, Városfejlesztési és Mezőgazdasági Bizottság nem képviselő tagjának Szemkeő Pétert válassza meg. Mindkét jelölt hozzájárult megválasztásuk nyilvános ülésen történő tárgyalásához.
Kiskőrös, 2009. december 4.
Domonyi László sk.

polgármester

HATÁROZAT-TERVEZET

1. 
Kiskőrös Város Képviselő-testülete a Pénzügyi Bizottság elnökének Hirsch Imre képviselőt megválasztja.

2. 
A Képviselő-testület a Költségvetési, Városfejlesztési és Mezőgazdasági Bizottság tagjának Szemkeő Pétert megválasztja.

